Cuneiform Tablet TMH 1 2b
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šur-ma-lik-ma a-na a-šur-GAL ù ḫa-ru-bi qí-bi-ma 2 GÚ 35 ma-na 15 GÍN AN.NA ku-nu-ki-a 4 {TÚG}ku-ta-nu li-wi-sú 1 ANŠE ṣa-lá-mu-um 0.33333 ma-na AN.NA a qá-tí-šu mì-ma a-nim a-šur-{d}UTU-ši i-ra-de₈-a-ku-nu-tí a-na a-šur-GAL qí-bi-ma KÙ.BABBAR ma-lá té-pu-šu-ni KI a-li-ki-im pá-nim-ma ḫa-ru-bi ù a-bi₄-a-a ṭur₄-dam ù a-ta ra-ma-kà za-ki-ma KÙ.BABBAR lu ša en-um-a-šur ḫa-bu-lá-ni lu ša É kà-ri-im ù AN.NA a-ni-am a-na KÙ.BABBAR ta-e-er lu ší-im a-ší-im ša ú-šé-bi-lá-ku-ni ra-ma-kà za-ki-ma KÙ.BABBAR e-ta-am-dam i šé-pì-kà bi₄-lam ANŠE.ḪI.A ša ḫa-ru-bi₄ ir-de₈-a-ni dí-na-šu-nu lá tù-ta-ra-ni-šu-nu i-dí-{d}UTU ù a-ḫu-kà a-na a-am-ku-wa i-tal-ku ù ANŠE ša a-šur-UTU-ši i-ra-de₈-a-ni dí-na-šu i-na me-tum 5 ŠÈ a-ta ta-dí lu ÌR i-dí i É kà-ri-im šu-<gap> lu-up-ta